b'\n_START_ARTICLE_\nVenteskur\n_START_PARAGRAPH_\nEt venteskur er et skur, der er beregnet til at give ly for vind og vejr, n\xc3\xa5r man venter p\xc3\xa5 at komme med offentlige transportmidler. Skurene er opstillet ved busstoppesteder, jernbanestationer og lignende._NEWLINE_Bygningerne er ofte meget sm\xc3\xa5 og har som regel bare tag, v\xc3\xa6gge og d\xc3\xb8r\xc3\xa5bning, men ingen d\xc3\xb8re eller opvarmning. Tidligere blev skurene ofte bygget af tr\xc3\xa6, men er i dag som regel opf\xc3\xb8rt i metal med plexiglas og/eller glas som vinduer, hvorved det er lettere at se ind i skurene for chauff\xc3\xb8rerne. Nogle gange er skurene udstyret med en b\xc3\xa6nk._NEWLINE_Ved de fleste venteskure findes desuden skilte, der markerer, hvilke linjer, der betjener stoppestedet samt afgangstider. Desuden kan man finde skraldespande ved mange venteskure. Nogle steder er der desuden standere med gratisaviser som en integreret del af venteskuret.'